На основу чл. 27 ст. 1 Закона о јавним набавкама („Сл.Гл.РС бр. 91/19 ) и Одлуке о покретању поступка дел.бр. 403/2023 од 01.03.2023. године, Дом ученика средњих школа „Срећно“ Ћуприја (даље: Наручилац) упућује:

**Позив за достављање понуда за набавку на коју се закон не примењује**

**Набавка радова – санација мокрог чвора на 2. спрату**

**Подаци о наручиоцу:**

Дом ученика средњих школа „Срећно“ Ћуприја

Ул. Кнеза Милоша бб

ПИБ: 106159430

МБ: 17769367

Особа за контакт: Милан Крстић, стручни сарадник за јавне набавке

Телефон: 062/793368, е-mail: milan.krstic@dus.rs

**Предмет набавке: набавка радова, санација мокрог чвора на 2. спрату**

|  |  |
| --- | --- |
| Рок за достављање понуда | 10.03.2023. године до 10 часова |
| Начин достављања понуда | Лично или поштом на адресу: Кнеза Милоша бб, 35230 Ћуприја, или на мејл milan.krstic@dus.rs |
| Обавезни елементи понуде | Према обрасцу понуде |
| Критеријум за доделу уговора | Цена |
| Особа за контакт | Милан Крстић, 062/793368 |

Наручилац ће одлуку о додели уговора донети најкасније до 13.03.2023. године.

Наручилац задржава право да:

* изабере једног од понуђача у зависности од повољности понуде,
* одустане од вршења избора ако установи да ниједна понуда не одговара захтевима Наручиоца.

**Циљ спровођења поступка набавке:** закључење уговора.

Рок плаћања: Авансно 25% од уговореног износа, остатак износа у року од 45 дана по окончању радова.

Рок важења понуде је 30 дана од дана пријема понуде.

**УПУТСТВО ПОНУЂАЧИМА КАКО ДА САЧИНЕ ПОНУДУ**

Понуда мора бити састављена на српском језику.

Цене морају бити изражене у динарима без и са ПДВ-ом. Цена је фиксна и не може се мењати до коначне реализације уговора.

Понуђач подноси понуду у затвореној коверти непосредно или путем поште на адресу: Дом ученика средњих школа „Срећно“ Ћуприја, ул. Кнеза Милоша бб, са назнаком „ПОНУДА ЗА НАБАВКУ РАДОВА - САНАЦИЈА МОКРОГ ЧВОРА НА 2. СПРАТУ", или на мејл milan.krstic@dus.rs. На полеђини коверте написати пун назив понуђача, адресу, телефон и особу за контакт.

Рок за подношење понуда је 10.03.2023. године до 10 часова.

Стручни сарадник за јавне набавке

Милан Крстић

**ОПИС И СПЕЦИФИКАЦИЈА ПРЕДМЕТА , УСЛОВИ ИСПОРУКЕ ИЛИ ИЗВРШЕЊА ИЛИ ИЗВОЂЕЊА РАДОВА**

Предмет набавке је набавка радова на санацији мокрог чвора на 2. Спрату.

Понуђач се обавезује да грађевинске радове заврши у року од 30 календарских дана од дана увођења у посао од стране наручиоца**.**

Плаћање уговорене цене ће се извршити на следећи начин:

Плаћање се врши на следећи начин:

* авансно у износу 25%
* остатак у износу од 75% по основу оверене окончане ситуације потписане од стране наручиоца/стручног надзора, у року од 45 (четрдесетпет) дана од дана пријема оверене окончане ситуације од стране наручиоца/стручног надзора.

Услов за оверу окончане ситуације је извршена примопредаја изведених радова.

Ради обезбеђивања услова за припрему прихватљивих понуда, Наручилац ће омогућити обилазак локације за извођење радова за предметну набавку, али само уз претходну пријаву, која се подноси дан пре намераваног обиласка локације, на меморандуму заинтересованог лица и која садржи податке о лицима овлашћеним за обилазак локације. Заинтересована лица достављају пријаве на e-mail адресу Наручиоца milan.krstic@dus.rs, које морају бити примљене од Наручиоца најкасније један дан пре истека рока за пријем понуда. Обилазак локације није могућ на дан истека рока за пријем понуда.

**Гаранција за изведене радове и гарантни рок**

Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.

Гарантни рок за квалитет изведених радове износи минимум 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова. Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца.

Независно од права из гаранције, Наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

**Квалитет уграђеног материјала**

За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом и дужан је да их, на захтев, достави Наручиоцу.

Достављени извештаји о квалитету уграђеног материјала морају бити издати од акредитоване лабораторије за тај тип материјала.

Уколико Наручилац утврди да употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.

У случају да је због употребе неквалитетног материјала угрожена безбедност и функционалност објекта, Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.

Стручни надзор над извођењем уговорених радова се врши складу са законом којим се уређује планирање и изградња.

Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца.

**Финансијско обезбеђење**

Извођач радова се обавезује да **у тренутку закључења уговора** наручиоцу достави бланко сопствену меницу за повраћај аванса**,** која мора бити евидентирана у Регистру меница и овлашћења Народне банке Србије. Меница мора бити оверена и потписана од стране лица овлашћеног за заступање, а уз исту мора бити достављено попуњено менично овлашћење – писмо, са назначеним износом од 100**% од укупног износа аванса,** као и захтев за регистрацију менице за предметну набавку**.** Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писмуМеница мора бити са клаузулама ***–*** безусловна, неопозива, наплатива на први позив и без права на приговор у корист Наручиоца

Рок важења менице је 30 (тридесет) дана дужи од истека рока за коначно извршење посла.

Менично писмо - овлашћење треба да гласи на: Дом ученика средњих школа „Срећно“ Ћуприја, ул. Кнеза Милоша бб, ПИБ: 106159430; Матични број: 17769367

Извођач радова се обавезује да **у тренутку закључења уговора** наручиоцу достави бланко сопствену меницу за испуњавање уговорених обавеза**,** која мора бити евидентирана у Регистру меница и овлашћења Народне банке Србије. Меница мора бити оверена и потписана од стране лица овлашћеног за заступање, а уз исту мора бити достављено попуњено менично овлашћење – писмо, са назначеним износом од **10% од укупне вредности уговора без ПДВ-а,** као и захтев за регистрацију менице за предметну набавку**.** Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Меница мора бити са клаузулама ***–*** безусловна, неопозива, наплатива на први позив и без права на приговор у корист Наручиоца, у вредности од 10% од уговорене вредности радова без пдв-а, као и захтев за регистрацију менице

Рок важења менице је 30 (тридесет) дана дужи од истека рока за коначно извршење посла. Ако се за време трајања уговора промене рокови за извршење уговорне обавезе, важност менице за добро извршење посла мора да се продужи. Наручилац ће уновчити меницу за добро извршење посла у случају да понуђач не буде извршавао своје уговорне обавезе у роковима и на начин предвиђен уговором.

Менично писмо - овлашћење треба да гласи на: Дом ученика средњих школа „Срећно“ Ћуприја, ул. Кнеза Милоша бб, ПИБ: 106159430; Матични број: 17769367;

Извођач радова се обавезује да **у тренутку примопредаје** предмета набавке преда наручиоцу бланко сопствену меницу за отклањање недостатака у гарантном року, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Меница мора бити са клаузулама ***–*** безусловна, неопозива, наплатива на први позив и без права на приговор у корист Наручиоца, у вредности од 10% од уговорене вредности радова без пдв-а, као и захтев за регистрацију менице, са роком важења 5 (пет) дана дужим од гарантног рока.

 Менично писмо - овлашћење треба да гласи на: Дом ученика средњих школа „Срећно“ Ћуприја, ул. Кнеза Милоша бб, ПИБ: 106159430; Матични број: 17769367.

 Извођач радова је дужан да изради окончану ситуацију/рачун и изда наручиоцу пратеће отпремнице за испоручена добра.

**ОБРАЗАЦ ПОНУДЕ**

ЗА НАБАВКУ РАДОВА – САНАЦИЈА МОКРОГ ЧВОРА НА 2. СПРАТУ за потребе Дома ученика средњих школа „Срећно“ Ћуприја.

|  |  |
| --- | --- |
| Назив понуђача |  |
| Седиште |  |
| Улица и број |  |
| Матични број |  |
| ПИБ |  |
| Текући рачун и назив банке |  |
| Контакт особа/телефон |  |
| Одговорно лице |  |

СПЕЦИФИКАЦИЈА РАДОВА

|  |  |  |  |  |  |  |  |
| --- | --- | --- | --- | --- | --- | --- | --- |
| Редни број | Предмет | Јединица мере | Кол. | Цена јединице мере без ПДВ | Цена јединице мере са ПДВ | Укупна цена без ПДВ-а | Укупна цена са ПДВ-ом |
|  | Демонтажа старе електричне инсталације и расвете на плафонима на 1. спрату због последица цурења са 2. спрата | ком. | 5 |  |  |  |  |
|  | Рушење оштећеног плафона од гипса на 1. спрату због последица цурења са 2. спрата  | Паушал | 1 |  |  |  |  |
|  | Рушење подних керамичких плочица са кошуљицом d=10 cm у кабинама на 2. спрату | ком. | 5 |  |  |  |  |
|  | Демонтажа подних решетки од прохрома у кабинама на 2. спрату | ком. | 9 |  |  |  |  |
|  | Демонтажа постојећег сливника у мокром чвору на 2. спрату | ком. | 9 |  |  |  |  |
|  | Демонтажа гусаних цеви у међуспратном простору за одвод сливника, набавка и уградња ПВЦ цеви у кабинама на 2. спрату (све спојеве силиконирати трајном масом) | ком. | 9 |  |  |  |  |
|  | Набавка материјала и израда цементне кошуљице са потребним падом у кабинама на 2. спрату | m2 | 40 |  |  |  |  |
|  | Набавка материјала и израда хидроизолације смесом Sika monoseal 101, или одговарајућом, у кабинама на 2. спрату | ком. | 5 |  |  |  |  |
|  | Набавка и уградња нових ПВЦ сливника у кабинама на 2. спрату | ком. | 9 |  |  |  |  |
|  | Набавка и уградња прохромске подне решетке у кабинама на 2. спрату | ком. | 9 |  |  |  |  |
|  | Набавка и уградња подних керамичких плочица, са пажљивим украјањем око сливника и завршним фуговањем акрилном фуг масом (Sika влагоотпорна, или одговарајућа) у кабинама на 2. спрату. Обрачун је дат по комаду кабина димензија 90х90 цм. | ком. | 5 |  |  |  |  |
|  | Демонтажа вирбли на главним вентилима за довод воде, набавка и уградња нових у кабинама на 2. спрату | ком. | 5 |  |  |  |  |
|  | Набавка материјала и израда монолитног спуштеног плафона од влагоотпорних гипс-картон плоча на металну подконструкцију на 1. спрату | Паушал | 1 |  |  |  |  |
|  | Набавка материјала, бандажирање и глетовање плафона на 1. спрату у два наноса | Паушал | 1 |  |  |  |  |
|  | Набавка материјала и израда влагоотпорног абрила на плафону гранулацијом 1,5 на првом спрату | Паушал | 1 |  |  |  |  |
|  | Изношење шута из објекта, утовар и одвоз на депонију | Паушал | 1 |  |  |  |  |
|  | Набавка материјала, фуговање кабина у тоалету и силиконирање око ВЦ шоље | ком. | 3 |  |  |  |  |
|  | Набавка и замена сифона на водокотлићима и лавабоима | ком. | 11 |  |  |  |  |
|  | Рушење подних керамичких плочица у ходницима мокрог чвора | m2 | 40 |  |  |  |  |
|  | Набавка материјала и израда хидроизолације у ходницима мокрог чвора | m2 | 40 |  |  |  |  |
|  | Набавка и уградња подних керамичких плочица са завршним фуговањем | m2 | 40 |  |  |  |  |
| Укупно |  |  |

**Гарантни рок на изведене радове: \_\_\_\_\_\_\_\_\_\_ месеца од дана пријема радова (мин. 24 месеца)**

**Рок за извршење уговора: \_\_\_\_\_\_\_\_\_\_\_\_\_ дана од дана закључења уговора (не дуже од 30 дана).**

**Радови се врше се на адреси Дома ученика средњих школа „Срећно“ Ћуприја, ул. Кнеза Милоша бб.**

|  |  |  |
| --- | --- | --- |
| У \_\_\_\_\_\_\_\_\_\_\_\_\_\_\_\_\_Датум \_\_\_\_\_\_\_\_\_\_\_\_\_ | М.П. | Потпис одговорног лица понуђача\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |